Document ID: 31996R1432

Uredba Komisije (ES) št. 1432/96
z dne 23. julija 1996
o spremembah Uredbe (ES) št. 3223/93 o statističnih podatkih v zvezi z izplačili izvoznih nadomestil za nekatere kmetijske proizvode, izvožene v obliki blaga iz Uredbe Sveta (EGS) št. 3035/80
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o ureditvi trga za nekatero blago, pridobljeno s predelavo kmetijskih proizvodov [1], in zlasti člena 20 Uredbe,
ker je za nadzor Komisije nad uporabo Uredbe (ES) št. 1222/94 z dne 30. maja 1994 o določitvi skupnih podrobnih pravil za uporabo sistema odobritve izvoznih nadomestil za nekatere kmetijske proizvode, izvožene v obliki blaga, ki ni zajeto v Prilogi II k Pogodbi, in meril za določitev vsote takih nadomestil [2], kakor je bila nazadnje spremenjena z Uredbo (ES) št. 229/96 [3], nujno, da države članice zagotovijo podatke;
ker Uredba Komisije (ES) št. 3223/93 [4], nazadnje spremenjena z Uredbo (ES) št. 1149/95 [5], opredeljuje to obveznost za mlečne izdelke, uvožene za ponovni izvoz kot blago, ki ga ne zajema Priloga II k Pogodbi, ga pa zajema Priloga k Uredbi Sveta (EGS) št. 804/68 z dne 27. junija 1968 o skupni ureditvi trga za mleko in mlečne izdelke [6], kakor je bila nazadnje spremenjena z Uredbo (ES) št. 2931/95 [7];
ker je člen 2(a) Uredbe (ES) št. 1149/95 povzročil različne razlage držav članic, zlasti glede področja uporabe; ker je zato treba pojasniti področje uporabe tega člena;
ker so ukrepi, predvideni s to uredbo, v skladu z mnenjem Upravljalnega odbora za horizontalna vprašanja o trgovini s predelanimi kmetijskimi proizvodi, ki niso navedeni v Prilogi II,
SPREJELA NASLEDNJO UREDBO:
Člen 1
Uredba (ES) št. 3223/93 se spremeni:
1. Člen 3 se nadomesti z naslednjim:
"Člen 3
Potrebni statistični podatki iz člena 1 vključujejo:
1. - za vsako skupino blaga, obseg blaga, ki ga zajema Uredba Komisije (ES) št. 1222/94 [8] in je prejšnji mesec prejelo izvozna nadomestila, izražen v tonah ali drugi merski enoti, z navedbo enote, razčlenjene glede na skupino blaga,
- znotraj vsake skupine blaga iz prve alinee, znesek nadomestil, odobrenih prejšnji mesec, za vsak osnovni kmetijski proizvod, izražen v nacionalni valuti,
- znotraj vsake skupine blaga iz prve alinee, količino vsakega osnovnega proizvoda, na katerega se nadomestila nanašajo, izraženo v tonah ali drugi merski enoti, z navedbo enote.
2. Za blago iz tarifnih oznak KN 18069060 do 18069090, 1901 in 21069098, ki na 100 kilogramov izvoženega blaga vsebuje vsaj 67 kilogramov mlečnih izdelkov iz tarifnih oznak KN 04021019, 04022119, 0405 in 0406 in ki je bilo v skladu s posebnimi dogovori uvoženo iz tretjih držav po znižani carini:
- količino tega blaga, izraženo v tonah, za katero so bila prejšnji mesec plačana nadomestila,
- znesek nadomestil, odobrenih prejšnji mesec, in ustrezne količine proizvodov iz tarifnih oznak KN 04021019, 04022119 in 0405, za katere so ob uvozu veljale posebne ureditve."
2. prilogi A in B k Uredbi (ES) št. 3223/93 se nadomestita s prilogama A in B k tej uredbi.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Uporabljati se začne 1. avgusta 1996.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. julija 1996

Labels: 3
17
19
6